cyanic-selkie/wikianc huggingface dataset:
Permikauden joukkotuho
Asteroiditörmäysteoria
Permikauden loppuun liittyy myös iridiumpiikki, joka on pienempi kuin liitukauden lopusta löytynyt. Silloin permikauden lopussa maahan törmäsi ristiriitaisesti joko pienempi kappale kuin liitukauden lopulla, tai vähän iridiumia sisältävä kivikappale tai komeetta.
Toinen samoihin aikoihin syntynyt törmäyskraatteri on löydetty Etelämantereelta. American Geophysical Union Joint Assembly:ssa 23.–26. toukokuuta 2006 yhdysvaltalaistutkijat esittelivät tutkimustuloksensa, jonka mukaan Etelämantereeseen oli iskeytynyt jättiläismäinen meteoriitti 250 miljoonaa vuotta sitten. Meteoriitin jättämä kraatteri on halkaisijaltaan 483 kilometriä. Se sijaitsee 1,6 kilometrin syvyydessä jään alla Etelämantereen itäosissa Wilkesinmaan alla. Kraatterin koko antaa myös tiedemiesten mukaan olettaa, että meteoriitin seurauksena Gondwanamanner saattoi hajota, koska syntynyt rakennehalkeama työnsi Australiaa kauemmaksi pohjoiseen. . Asteroidin törmäys saattoi täydentää tulivuorenpurkausten tuhovaikutusta tai itsessään laukaista "klatraattipommin". Asteroiditörmäys ohueen meren pohjaan saattoi myös vapauttaa ilmakehään rikkiä.
Muita syitä
Permikauden joukkotuhon syyksi on ehdotettu avaruussäteilyn lisääntymistä, joka on saattanut aiheutua supernovaräjähdyksestä tai vastaavan tyyppisestä kosmisesta katastrofista.
Red Cross Magazine
thumb|250px|Red Cross Magazine -lehti heinäkuulta [[1918.]] Red Cross Magazine oli yhdysvaltalainen aikakauslehti. Ensimmäinen numero julkaistiin vuonna 1917. Lehti sisälsi pääasiassa kuvitettuja novelleja ja ensimmäisen maailmansodan kuvauksia. Red Cross Magazine lakkautettiin syyskuussa 1920.
Vivienne Westwood
Vivienne Isabel Westwood (alkuperäiseltä nimeltään Vivienne Isabel Swire, 8. huhtikuuta 1941 Tintwistle, Derbyshire, Englanti – 29. joulukuuta 2022 Lontoo, Englanti ) oli englantilainen muotisuunnittelija, jonka katsotaan olleen yksi tärkeimmistä provokatiivisen punk-muodin luojista ja kehittäjistä. Westwood oli viimeisiin aikoihinsa asti aktiivinen suunnittelija. Hän sai tunnustusta esimerkiksi kuningatar Elisabetilta. Hän sai parhaan brittiläisen muotisuunnittelijan palkinnon vuosina 1990 ja 1991.
Lapsuus ja nuoruus
Vivienne Westwood syntyi 1941 Derbyshiressä Tintwistlen kylässä. Hän oli vanhin perheen kolmesta lapsesta. Westwoodin vanhemmat olivat työväenluokkaisia. Hänen isänsä työskenteli suutarina ja hänen äitinsä puuvillatehtaassa.
Westwood oli 17-vuotias, kun hänen perheensä muutti Lontoon Harrow’hun. Siellä hän työskenteli paikallisessa tehtaassa ja aloitti opettajankoulutuksen. Westwood työskenteli opettajana, kun hän tapasi Derek Westwoodin, jonka kanssa hän meni naimisiin 1962 ja josta erosi 1965. He olivat saaneet lapsen 1963. Westwood oli itse suunnitellut hääpukunsa ja siihen kuuluneet jalokivet. Hän oli suunnittelijana itseoppinut ja oli teini-iässä opetellut tekemään vaatteita ja kirpputorivaatteiden avulla tutkinut niiden leikkauksia ja rakennetta.
Yhteystyö Malcolm McLarenin kanssa
thumb|vasen|Westwoodin ja McLarenin suunnittelma toppi. Westwood tapasi eronsa jälkeen veljensä kautta 19-vuotiaan taideopiskelijan Malcolm McLarenin. He aloittivat pian tämän jälkeen pitkään jatkuneen taiteellisen yhteistyön ja päätyivät myös yhteen. He muuttivat Claphamiin, asettuivat pieneen asuntoon ja saivat lapsen.
Westwood ja McLaren avasivat vuonna 1971 Chelsean King’s Roadilla Let It Rock -nimisen vaatekaupan, jossa he myivät Westwoodin suunnittelemia vaatteita. Vaatteet olivat usein ajalleen varsin provokatiivisia. Revityissä t-paidoissa oli esimerkiksi valtaapitäviä vastustavaa grafiikkaa ja tekstiä. Myymälästä tuli merkittävä punk-liikkeelle, ja esimerkiksi McLarenin manageroima Sex Pistols tukeutui Westwoodin tekemiin vaatteisiin.
Westwood ja McLaren muuttivat ja kokeilivat myymälässään erilaisia tyylejä ja suuntauksia ja vaihtoivat niiden mukaan myös liikkeen nimeä. Sen nimeksi tuli vuonna 1974 Sex. Westwood ja McLaren saivat vuonna 1975 sakot liikkeeseen järjestetyn säädyttömän näyttelyn seurauksena. Sexin eroottisesti latautunut kokoelma raivostutti yleisesti erityisesti Britannian oikeistomediaa.
Westwood alkoi 1980-luvun alussa etääntyä punk-liikkeestä sen siirtyessä valtavirtakulttuuriin. Westwood oli pettynyt, kun punkkarit eivät menneet tyyliä pidemmälle. Hän olisi itse halunnut punk-liikkeestä poliittisempaa ja vallankumouksellisempaa, ja hänen mielestään vaatteet ja musiikki oli tapa kanavoida raivoa maailmanlaajuista epätasa-arvoa kohtaan.
Westwood kiinnostui 1980-luvun alussa niin sanotusta haute couturesta ja vei vallankumouksellisen muotinsa myös muotinäytöksiin. Westwoodin ja McLarenin ensimmäinen catwalk-kokoelma oli Pirate. Heidän yhteistyönsä oli kuitenkin katkeamassa, ja heidän viimeinen yhteinen kokoelmansa oli vuonna 1993 julkaistu Witches, joka sai innotuksensa haitilaisesta voodoosta.
Itsenäisenä suunnittelijana
thumb|Vivienne Westwoodin myymälä Lontoossa Westwood alkoi 1990-luvulla toimia itsenäisenä muotisuunnittelajana ja työskenteli alkuun yksin omalla ompelukoneellansa. Hän oli kiinnostunut muodin historiasta, tutki sitä ja käytti useissa kokoelmissansa. Merkittävä käännekohta oli vuoden 1985 kevään ja kesän kokoelma Mini-Crini. Sen huomiota herättävin vaate oli eräänlainen paljastava krinoliini. Kokoelman jälkeen Westwood sai erityisesti vaikutteita monista historiallistista lähteistä, kuten Jean-Honoré Fragonardin, François Boucher’n ja Thomas Gainsboroughin maalauksista sekä brittiläisistä puvuista.
Westwood aloitti itsenäisesti varsin pienestä, mutta hänen ympärilleen kasvoi useiden miljoonien arvoinen muoti-imperiumi. Westwoodin nimeä kantavia liikkeitä syntyi ympäri maailmaa, ja se toteuttaa vuosittain kolme naisten ja kaksi miesten vaatemallistoa. Yrityksen kokoelmaan on kuulunut myös morsiusvaatteita, kenkiä, trikoita, silmälaseja, huiveja, kravatteja, kosmetiikkaa ja parfyymeja.
Vaikka Westwoodista tuli suuren yrityksen johtaja, hän ei jättänyt aktivismia. Hänen taiteellansa oli aina tarkoitus, ja hän toteutti edelleen muun muassa t-paitoja, jossa oli rienaavia poliittisia iskulauseita. Hän suunnitteli muun muassa brittiläiselle kansalaisoikeusryhmälle Libertylle t-paitoja ja vauvanvaatteita, joissa lukee ”I am not a terrorist, please don’t arrest me” (”En ole terroristi, ethän pidätä minua”).
Poliittinen toiminta
Westwood puhui koko uransa ajan kansalaisvapauksien puolesta ja pyrki vastustamaan ydinaseita ja ilmaston lämpenemistä. Hän tuki Aids-tutkimusta, eläinoikeusjärjestö PETAa, hyväntekeväisyysjärjestö Oxfamia ja vihreää puoluetta. Hän oli myös Julian Assangen aktiivinen tukija ja protestoi vuonna 2020 tämän luovuttamista vastaan ripustamalla itsensä lintuhäkkiin.
Westwood julkaisi 2007 ilmastokriisiä käsittelevän manifestin ”Active Resistance to Propaganda”, jossa hän vaati ihmiskunnan kasvamista pois tuhoisasta ja itsetuhoavasta eläimestä. Westwood ajoi vuonna 2015 pääministeri David Cameronin kodin eteen panssarivaunulla. Hän protestoi performanssilla vesisärötystä vastaan. Westwood puhui myös turkiskaupan kiellon puolesta ja antoi tukensa ilmastoprotestoijoille, jotka heittivät keittoa Vincent van Goghin teoksen Auringonkukkia päälle.
Westwood oli elämänsä loppuun asti aktiivinen kirjoittaja, joka julkaisi verkkosivullaan No Man’s Land ilmasto-oikeudenmukaisuutta ja sosiaalista oikeudenmukaisuutta käsitteleviä tekstejä.
Yksityiselämä
Westwood kuoli kotonaan Lontoossa joulukuussa 2022.
Tyyli ja merkitys
Westwood tunnetaan ”punkin kummitätinä”. Westwoodin estetiikkaa voidaan pitää omalaatuisena yhdistelmänä provosoivaa ja perinnetietoista. Siinä yhdistyivät radikaalit t-paidat klassisen elegantteihin iltapukuihin. Westwoodin yhdistelmä oli luomassa muun muassa punk-tyyliä ja sen jälkeen New Romantic -liikkeeseen kuuluvaa tyyliä.
Westwood sai vuonna 1992 Brittiläisen imperiumin ritarikunnan upseerin (OBE) arvon. Hän kohautti jakotilaisuudessa, kun hän pyörähti mekossaan Buckinghamin palatsin edessä ja paljasti näin kaikille, ettei käyttänyt alusasua. Westwood sai ritarikomentajan arvon vuonna 2006 ja näin myös etuliitteen Dame.
C-segmentti
thumb|280x280px|Volkswagen Golf C-segmentti tai alempi keskiluokka (myös keskiluokka) on autojen keskimmäinen kokoluokka eurooppalaisessa kokoluokituksessa. C-segmentti on Euroopan myydyin autoluokka.
C-segmentin autoja ovat esimerkiksi Volkswagen Golf, Ford Focus, Mercedes-Benz A-sarja ja Opel Astra.
Konsertto orkesterille
Konserttoja orkesterille ovat muiden muassa:
Yellowjackets
Yellowjackets on yhdysvaltalainen jazzyhtye, jonka perustaja on jazzpianisti Russell Ferrante. Yhtyeessä soittavat tai ovat soittaneet myös basisti Jimmy Haslip, rumpali William Kennedy 1985-1999, saksofonisti Marc Russo 1981-1989, rumpali Marcus Baylor 1999-, saksofonisti Bob Mintzer 1990- ja tähtikitaristi Robben Ford. Alkuaikoina yhtye suuntautui enemmän rhytm & bluesiin, mutta soittajavaihdosten myötä musiikin jazz-komponentti on tullut keskeisemmäksi.
Léonard Pétion Laroche
Léonard Pétion Laroche (6. marraskuuta 1918 – 14. kesäkuuta 2006) oli haitilainen roomalaiskatolinen piispa. Hänet vihittiin papiksi 11. heinäkuuta 1943 ja nimitettiin Hinchen hiippakunnan piispaksi 22. toukokuuta 1982. Piispaksi vihkiminen seurasi 11. heinäkuuta. Pääkonsekraattorina toimi François-Wolff Ligondé, jota avustivat Luigi Conti, Jean-Jacques Claudius Angénor, Emmanuel Constant, François Gayot ja François Colímon.
Amazo
Amazo on Gardner Foxin ja Mike Sekowskyn luoma kuvitteellinen androidi DC Comicsin sarjakuvamaailmassa. Hahmon ensiesiintyminen oli The Brave and the Bold -sarjakuvalehdessä.
Hahmon elämäkerta
Professori Ivon pakkomielteenä oli tuhota Oikeuden Puolustajat. Tätä tarkoitusta varten hän loi androidin nimeltä Amazo, jolla on erikoinen kyky ottaa itselleen mikä tahansa superkyky toiselta superolennolta. Androidi ei kuitenkaan ollut kiinnostunut taistelemaan Oikeuden puolustajia vastaan, ja Ivo joutui toistuvasti ohjelmoimaan Amazon uudelleen, jotta androidi täyttäisi tehtävänsä tuhota supersankarit.
Lopulta paljastetaan, että Amazon absorptiosolujen täydellistymisen jälkeen Ivo yhdisti tämän tekniikan ihmisen munasoluihin ja DNA:han luodakseen Amazon "pojan", joka kasvaa Frank Halloranina tietämättä perinnöstään. Vuosia myöhemmin Frank on filosofian opiskelija ja seurustelee nuoren naisen kanssa nimeltä Sara, kun hänen voimansa heräävät ennenaikaisesti. Sen sijaan, että matkisi ilkeää "isäänsä", Frank toivoo olevansa sankari nimeltä "Kid Amazo". Pikkuhiljaa henkisesti epävakaaksi muuttuva Kid Amazo huomaa, että Sara on Ivon tytär, ja häntä kehotettiin tarkkailemaan Frankia esiintymällä tyttöystävänä, minkä seurauksena Kid Amazo alkoi riehumaan. Batman päättelee, että Kid Amazolla ei ole vain Liigan jäsenten voimia, vaan myös heidän ristiriitaisia ​​persoonallisuuspiirteitään. Tätä käytetään myöhemmin lisäämään sisäistä epävakautta, mikä lopulta tuhoaa Kid Amazon.
DC Comicsin New 52 -sarjakuvissa Amazo oli alunperin A-Maze-käyttöjärjestelmä ja siitä tuli myöhemmin androidi, joka pystyy kopioimaan muiden yli-inhimillisiä voimia. Myöhemmin tunteva Amazo-virus tartuttaa tutkija Armen Ikaruksen ja ottaa hänen mielensä hallintaansa. Ikaruksen isäntänä Amazo-virus tartuttaa muita ihmisiä antaen heille supervoimia ja hallitsemalla heidän mielensä ennen kuin he kuolevat 24 tunnin sisällä. Oikeuden Puolustajat onnistuvat lopulta kukistamaan Ikarus Amazon, joka pystyi parantamaan tartunnan saaneita ihmisiä ja hallitsemaan heitä "pesä-mielen" yhteyden kautta. Myös nuori Reggie Meyer ja hänen perheensä saivat tartunnan. Alkuperäisen Amazo-androidin tekniikan vaikutuksesta Reggiestä tuli myöhemmin uusi Kid-Amazo.
Justice League
Amazolla oli muutaman jakson mittainen vierailu Justice League- ja Justice League Unlimited -animaatiosarjoissa, joissa hahmon äänenä toimi Robert Picardo. Tämä versio Amazosta oli väriltään harmaa ja sillä oli humanoidimainen ruumis ja hän kykeni käyttämään useita muilta kopioituja kykyjä samanaikaisesti ja poistamaan asteittain heikkouksia. Lex Luthor yritti käyttää Amazoa hyödykseen laittamalla tämän varastamaan Oikeuden Puolustajien voimat ja myöhemmin absorboituaan itseensä Martian Manhunterin voimat Amazo tajusi Luthorin huijanneen häntä luettuaan tämän ajatukset ja muuttui väriltään kultaiseksi ja lensi avaruuteen yrittäen löytää syyn olemassaoloonsa. Myöhemmin Amazo oli saanut itselleen jumalvoimat ja kyvyn siirtää esineitä muihin paikkoihin. Amazo yritti tappaa Luthorin tämän käytettyä häntä hyväkseen, mutta myöhemmin luopui ajatuksestaan ja siirtyi asumaan Kohtalon Torniin Tohtori Kohtalon kanssa yrittäen löytää tarkoituksensa. Myöhemmin Amazo yritti taistella henkiinherätettyä Solomon Grundya vastaan, mutta jäi tappiolle ja tajuttuaan olevansa riski muille hän siirsi itsensä pois.
Justice League Action
Amazo esiintyi animaatiosarjassa Justice League Action jaksossa "Boo-ray for Bizarro", jossa häntä ääninäytteli Thomas Lennon. Jaksossa Amazo vangitsee Oikeuden Puolustajat yrittääkseen jäljitellä heidän voimiaan, mutta yrittäessään yhdistää itseensä Bizarron voimat tämän takapajuinen mentaliteetti ylikuormittaa ja tekee hänet katatoniseksi, mikä antoi Oikeuden Puolustajille mahdollisuuden tämän kukistamiseksi.
Injustice
Amazo esiintyi animaatioelokuvassa Injustice, jossa Amazo oli Ra's al Ghulin rakentama kyborgi, jonka hän esitteli Teräsmiehelle tarkoituksenaan avustaa häntä turvaamaan maailmanrauhaa. Todellisuudessa Amazon tarkoitus oli tuhota Teräsmies ja myöhemmin Amazon aiheutettua viattoman siviilin ja poliisien kuolemat Teräsmies tajusi huijauksen ja taisteli Amazoa vastaan, mutta Amazo kykeni kopioimaan Teräsmiehen voimat ja pitämään puoliaan. Muiden Oikeuden Puolustajien saavuttua paikalle taistelemaan Amazoa vastaan, Amazo tappoi Haukkamiehenin ja Kyborgin, kunnes Batman onnistui jäädyttämään Amazon rintamuksen ja muiden halkaistessa Amazon kahtia ja venyttäen tämän ruumista, Muovimies onnistui lopulta tuhoamaan Amazon menemällä tämän sisälle ja räjäyttämällä tämän ruumiin kappaleiksi.
Televisiossa
Amazo esiintyi ensimmäisen kerran livenä Arrowversen crossovertarinassa "Elseworlds". Sarjassa A.M.A.Z.O. (Anti Metahuman Adaptive Zootomic Organism) oli Ivo Laboratoriesin rakentama Androidi A.R.G.U.S.ille, joka kykeni kopioimaan minkä tahansa normaalin, metainhimillisen ja maan ulkopuolisen yksilön luonnollisia taitoja ja erityiskykyjä. Kun tohtori John Deegan ei pysty kirjoittamaan todellisuutta mielensä mukaan, mikä saa Oliver Queenin ja Barry Allenin vaihtamaan elämiään, minkä seurauksena he aktivoivat tietämättään A.M.A.Z.O.n estäessään ryöstön Ivo Laboratoriesissa. Saatuaan tietää tapahtuneesta ja saatuaan apua Cisco Ramonilta, Terästytöltä ja Teräsmieheltä, Queen ja Allen kukistavat Androidin. Lopulta ja onnistuneesti muutettuaan todellisuutta Deegan tuo takaisin A.M.A.Z.O. auttamaan häntä, mutta Brainiac 5 tuhoaa sen.
Konsertto orkesterille (Bartók)
Konsertto orkesterille (Sz. 116, BB 123) on Béla Bartókin säveltämä orkesteriteos vuodelta 1943.
Béla Bartók sävelsi konserton orkesterille Koussevitzky-säätiön tilauksesta 15. elokuuta – 8. lokakuuta 1943. Teos sai ensiesityksensä Carnegie Hallissa 1. joulukuuta 1944, jolloin sen soitti Serge Koussevitzkyn johtama Bostonin sinfoniaorkesteri.
Bartók teki teokseensa muutoksia vielä helmikuussa 1945, jolloin hän muun muassa kirjoitti viimeiseen osaan pidemmän lopetuksen. Sekä alkuperäinen että muokattu versio julkaistiin, ja nykyisin esitetään kumpaakin versiota.
Osat
Bartókin konsertto orkesterille on viisiosainen:
Mazda 323 (BD)
Mazda 323 BD on Mazda 323:n toisen sukupolven malli, jota valmistettiin vuosina 1980–1985. Se korvasi edeltäneen FA4-mallin ja seuraajaksi tuli Mazda 323 BF. Japanissa mallin nimenä oli Mazda Familia, Pohjois-Amerikassa Mazda GLC. Lisäksi muun muassa Australaasiassa myytiin malliin perustuvaa Ford Laseria ja sen sedan-versiota Meteoria.
Toisen sukupolven 323 esiteltiin vuonna 1980. Tärkein uudistus edeltäjään verrattuna oli auton muuttuminen takavetoisesta etuvetoiseksi, jolloin se oli käytännössä täysin uusi auto ja suora kilpailija Volkswagen Golfille, kolmannen sukupolven Ford Escortille ja muille samantyyppisille eurooppalaismalleille. Hatchbackin lisäksi uutena korimallina oli neliovinen sedan. Sen sijaan uutta farmarimallia ei esitelty, vaan edellisen sukupolven farmaria myytiin uuden sukupolven rinnalla aina vuoteen 1986 saakka. vasen|pienoiskuva|Sedan-korinen Mazda 323 BD. Mazdan ensimmäisestä etuvetomallista tuli valmistajalleen suurmenestys. Yhdysvalloissa Car & Driver -lehden lukijat äänestivät Mazda 323:n vuoden 1981 merkittävimmäksi tuontiautoksi. Siitä tuli Vuoden auto Japanissa 1980–1981 ja se sijoittui eurooppalaisten autotoimittajien Vuoden auto Euroopassa -äänestyksessä paremmin kuin mikään japanilaismalli siihen asti. Samoihin aikoihin hieman iäkkäämmät Mazdat menestyivät hyvin eri maiden katsastusviranomaisten vikatilastoissa, mikä osaltaan vauhditti automerkin menestystä. Vuoden 1981 rekisteröintitilastoissa Mazda oli Pohjoismaissa myydyin japanilainen automerkki, joskin Suomessa se vielä jäi Datsunin ja Toyotan perään. Suomessa Mazda-mallien kokonaismyynti kasvoi vuosien 1981 ja 1982 ensimmäisten neljännesten välillä 65 prosenttia, ja Mazda 323 oli helmikuussa 1982 Suomen neljänneksi myydyin automalli Datsun Cherryn, Ladan ja Toyota Corollan jälkeen, oltuaan edellisvuoden helmikuussa yhdeksäs.
Vuoden 1983 alussa malli koki pienen kasvojenkohotuksen, jossa se sai muun muassa uudet suuremmat puskurit. Myös takavaloja uudistettiin. Vielä alkuvuonna 1984 Mazda 323 oli Suomen viidenneksi myydyin automalli. vasen|pienoiskuva|Facelift-mallin Mazda 323 BD.
Heikki Luukas
Heikki Luukas (s. 29. elokuuta 1957 Helsinki) on suomalainen näyttelijä, joka on esiintynyt muun muassa elokuvissa Huomenna ja Harmagedon.
Aadolf Nassaulainen
thumb|Aadolf Nassaulainen Aadolf Nassaulainen (noin 1250–1298) oli Nassaun kreivi ja Saksan kuningas vuosina 1292–98. Rudolf Habsburgin kuoltua Aadolf Nassaulainen valittiin Saksan hallitsijaksi, mutta yrittäessään laajentaa hallintavaltaansa, joutui erimielisyyksiin joidenkin vaaliruhtinaiden kanssa, jotka sitten asettivat Albrekt Itävaltalaisen ns. vastakeisariksi. Aadolf Nassaulainen kaatui taistelussa Albrekt Itävaltalaista vastaan Göllheimin lähistöllä vuonna 1298.
Mölsä
Mölsä on suomalainen sukunimi, joka on muun muassa seuraavilla henkilöillä:
Yvonne Loriod
Yvonne Loriod [lor'jo] (20. tammikuuta 1924 Houilles, Île-de-France, Ranska – 17. toukokuuta 2010 Saint-Denis, Île-de-France, Ranska) oli ranskalainen pianisti. Hän meni naimisiin opettajansa Olivier Messiaenin kanssa ja oli tämän toinen vaimo, ja häntä pidetään eräänä keskeisistä Messiaenin teosten tulkitsijoista.
Loriod syntyi Houillesissa ja opiskeli Pariisin konservatoriossa. Hän alkoi kantaesittää Messiaenin pianoteoksia jo 1940-luvulla. Hän soitti myös ondes Martenot’a, niin kuin hänen nuorempi sisarensa Jeanne Loriod jota pidettiin varsinaisena virtuoosina ondes Martenot’n soitossa.
Peiraieus
Peiraieus voi viitata seuraaviin antiikin aikaisiin kaupunkeihin:
Tekijäryhmä
Ryhmäteoriassa tekijäryhmä on tunnetusta ryhmästä G ja sen normaalista aliryhmästä N konstruoitu uusi ryhmä. Tekijäryhmälle käytetään yleensä merkintää G/N \, ja tätä kutsutaan ryhmän G tekijäryhmäksi modulo N.
Tekijäryhmien merkitys ryhmäteoriassa perustuu siihen, että useat hyödylliset ryhmäteoreettiset ominaisuudet säilyvät siirryttäessä tarkastelemaan tekijäryhmiä. Toisaalta tekijäryhmän rakenne antaa myös tietoa alkuperäisen ryhmän rakenteesta. Esimerkiksi äärellisten ryhmien teoriassa usein käytetty todistustekniikka perustuu induktioon ryhmän kertaluvun suhteen. Tällöin tutkittavalle ryhmälle pyritään löytämään sopiva tekijäryhmä, johon induktio-oletusta voitaisiin soveltaa ja josta ominaisuus pyritään siirtämään takaisin alkuperäiseen ryhmään.
Konstruktio
Olkoon (G, *) \, ryhmä ja N sen aliryhmä. Määritellään aliryhmän N vasempien sivuluokkien joukolle relaatio \star seuraavasti: Tutkitaan milloin kyseessä on funktio tarkastelemalla milloin kuva-alkio ei riipu sivuluokkien edustajien valinnasta. Olkoon aN =xN \, ja bN =yN \, mielivaltaisilla Tällöin Nyt jos ja vain jos Yllä oleva yhtälö pätee täsmälleen silloin, kun aN = Na. \, Koska alkio a \in G \, oli mielivaltainen, niin relaatio \star on funktio täsmälleen silloin, kun aliryhmä N on normaali eli aN=Na \, kaikilla a \in G \,. Tällöin aliryhmän vasemmat ja oikeat sivuluokat ovat samat, jolloin joukko G/N \, on myös oikeiden sivuluokkien joukko. Suoraan määritelmästä nähdään, että joukko N on binäärioperaation neutraalialkio, alkion käänteisalkio on alkio a^{-1}N \, ja että operaatio on assosiatiivinen. Siis pari on ryhmä.
Toinen konstruktio
Olkoon joukot X,Y ryhmän G alkioiden ei-tyhjiä osajoukkoja. Määritellään joukkojen X ja Y tulo joukkona Tämä tulo määrittelee nyt assosiatiivisen binäärioperaation ryhmän G alkioiden ei-tyhjien osajoukkojen joukolle. Jos ja, niin eli kahden vasemman sivuluokan tulo on vasen sivuluokka. Täten joukolle G/N \, voidaan määritellä assosiatiivinen binäärioperaatio joukkojen tulon avulla. Kuten aikaisemmassakin esimerkissä, niin tämän binäärioperaation neutraalialkio on joukko N ja alkion käänteisalkio on sivuluokka a^{-1}N. \,
Esimerkki
Kokonaisluvut \Z \, muodostavat ryhmän yhteenlaskun suhteen. Olkoon n mielivaltainen kokonaisluku ja joukko luvun n monikertojen joukko. Tällöin aliryhmäkriteerin nojalla ja koska kyseessä on Abelin ryhmä, niin  Nyt tekijäryhmä  on kertalukua n oleva syklinen ryhmä, jota kutsutaan kokonaislukujen yhteenlaskuryhmäksi modulo n.
Pohjantähti
Pohjantähti (α UMi tai α Ursae Minoris), myös Polaris, on Pienen karhun tähdistön kirkkain tähti. Se on pohjoinen napatähti eli hyvin lähellä taivaannapaa. Tällä hetkellä taivaannapa on vajaan asteen sivussa Pohjantähdestä, vaikkakin se siirtyy vähitellen prekession vuoksi yhä lähemmäs tähteä. On ennustettu, että kaikista lähimpänä taivaannapaa Pohjantähti on vuonna 2100.
Todellisuudessa Pohjantähti ei ole yksittäinen tähti vaan useasta tähdestä koostuva tähtijärjestelmä. Sen pääkomponentti keltainen ylijättiläistähti α UMi A, joka on myös kefeidi eli muuttuva tähti. Järjestelmän kaksi pienempää komponenttia ovat hyvin lähellä päätähteä sijaitseva α UMi Ab ja kauempana sijaitseva α UMi B.
Nimet
250px|left|thumb|Pohjantähden sijainti Pienen karhun tähdistössä ja sen löytäminen Otavan (kuvassa alin tähtikuvio) avulla. Muinaissuomalaisessa maailmankuvassa Pohjantähteä onkin kutsuttu myös taivaannavaksi, napatähdeksi, naulatähdeksi eli pohjannaulaksi, sillä se näyttää kiinnittyneen taivaankanteen tai jopa toimivan taivaankannen kiinnikkeenä muiden tähtien kiertäessä sitä. Koska tähtitaivas näytti pyörivän sen ympäri, on taivaankantta ajateltu pyöränä, jonka akselin tappina tähti oli. Siitä johdetut nimitykset olivat taivaantappi ja maailmantappi. Nykyään tähden suomenkieliseksi nimeksi on vakiintunut Pohjantähti.
Kauppahalli
Rakenteeltaan kauppahalli on tavallisesti pitkänomainen yksi- tai kaksikerroksinen hallirakennus. Hallin päästä päähän kulkee yksi tai useampia käytäviä, joiden varsille myyntipaikat sijoittuvat. Etenkin vanhemmat kauppahallit ovat usein sisätiloiltaan avaria ja varustetut kattoikkunoilla riittävän päivänvalon takaamiseksi käytäville. Kauppahalli voi sijaita torin laidalla, toimien välittömänä jatkeena torikaupalle, tai korttelin sisällä, jolloin sen kadunpuoleisessa päässä on usein monikerroksinen liike- tai asuinrakennus. Harvemmin kauppahalli voi myös sijoittua kauppakeskuksen tai vastaavan laitoksen sisälle.
Pohjantähti
Havaitseminen
Pohjantähti on yötaivaan 48. kirkkain tähti. Se sijaitsee hyvin lähellä pohjoista taivaannapaa, ja sitä onkin käytetty apuna suunnan löytämisessä. Helppo, yleisesti tunnettu tapa Pohjantähden löytämiseen on etsiä se Otavan avulla. Otavan kahden kirkkaimman tähden, Dubhen ja Merakin, kautta piirretty suora on linjassa Pohjantähden kanssa.
Kauppahalli
Kauppahallien historiaa
thumb|250px|1600-luvun kauppahalli [[Essonnessa, Ranskassa]] Ensimmäiset kauppahallit ja niitä edeltäneet katetut markkinapaikat ovat olleet käytössä jo historiallisella ajalla Keski-Euroopassa. Varsinaisesti kauppahallien suosio kuitenkin alkoi kasvaa 1800-luvulla, kun kasvavan torikaupan epähygieenisyys alkoi nousta huolenaiheeksi. Etenkin irrallaan myydyt elintarvikkeet haluttiin saada sisätiloihin suojaan ulkoilman epäpuhtaudelta. Aluksi kauppahalleja ryhdyttiin rakentamaan suurimpiin kaupunkeihin. 1800-luvulla kauppahalleja rakennettiin useimpiin Euroopan maihin, Pohjois-Amerikkaan sekä jonkin verran myös muualle maailmaan, etenkin eurooppalaisten siirtomaihin. 1800-luvun lopulla rakennettiin ensimmäiset kauppahallit myös Suomeen.
Pohjantähti
Havaitseminen
Pohjantähteä kiertää renkaan muotoinen asterismi, jota kutsutaan timanttikaulakoruksi. Kaulakorun kirkkaimpana timanttina on Pohjantähti itse. Se on nähtävissä kaukoputkella ja valovoimaisella kiikarilla.
Kauppahalli
Kauppahallit ulkomailla
thumb|250px|[[Budapestin suuri kauppahalli sisältä]] thumb|250px|Kauppahalli [[Sofiassa, Bulgariassa]] Kauppahallit ovat nykyäänkin suosittuja kauppapaikkoja etenkin Keski-Euroopassa, jossa niitä on historiallisestikin tarkasteltuna paljon. Vaikka hallit ovatkin osin menettäneet markkina-asemaansa kauppakeskuksille, tapahtuu pääosin maataloustuotteiden vähittäis- ja osin myös tukkukauppakin edelleen kauppahalleissa. Euroopan suurin kauppahalli, pinta-alaltaan 10 000 neliömetriä, sijaitsee Budapestissä.
Pohjantähti
Havaitseminen
Pohjantähti on tunnettu useissa kulttuureissa esihistoriallisista ajoista asti. William Herschel löysi α UMi B:n vuonna 1780. Vuonna 1929 α UMi A:n spektriä analysoitaessa arvioitiin, että se koostuu todellisuudesta kahdesta tähdestä, joista toinen on kääpiötähti. Tämä kääpiötähti, α UMi Ab, kuvattiin ensimmäistä kertaa Hubble-avaruusteleskoopilla vuonna 2006.
Kauppahalli
Kauppahallit ulkomailla
Joillakin alueilla kauppahallit ovat syrjäyttäneet perinteisen torikaupan kokonaan ja uudistaneet samalla palvelujaan monipuolisemmiksi; näin on käynyt monin paikoin esimerkiksi Yhdysvalloissa, joissa kauppahalleja on toisaalta myös paljon lakkautettu kannattamattomina.
Venäjän kauppahallit koskevat Suomea läheisesti historiallisista ja maantieteellisistä syistä. Venäjällä on varsinkin kattamattomia, mutta myös katettuja toreja lähes kaikissa kaupungeissa. Näissä esimerkiksi maaseudun kolhoosilaiset ovat voinet myydä tuotteitaan. Toinen erityispiirre ovat säännölliset kaukaa, esimerkiksi Kaukasiasta ja Keski-Aasiasta tulevat torikauppiaat, joiden tuotevalikoima on omiaan monipuolistamaan tarjontaa. Esimerkiksi elintarvikelainsäädäntö ei kuitenkaan vastaa esimerkiksi Suomen normeja: lihaa ja kalaa myydään ja ostetaan suomalaisittain katsoen estottomasti.
Pohjantähti
Järjestelmän ominaisuudet
Järjestelmän pääkomponentti α UMi A on luokan F7 keltainen ylijättiläinen, jonka massa on noin 4,5 Auringon massaa (M☉). Sen säde on 4,6 Auringon sädettä ja pintalämpötila noin 6 000 K. Hyvin lähellä sitä kiertää 1,26 M☉:n massainen luokan F6 pääsarjan tähti α UMi Ab. α UMi Ab:n radan isoakselin puolikas on 18,8 AU. Kauempana sijaitseva α UMi B on luokan F3 pääsarjan tähti, jonka massa on noin 1,39 M☉ a säde 1,38 R☉. Se puolestaan kiertää pääkomponenttia 2 400 AU:n päässä. Lisäksi on olemassa kaksi huomattavasti kauempana sijaitsevaa tähteä α UMi C ja α UMi D, jotka vaikuttavat olevan gravitaationaalisesti sitoutuneita tähtijärjestelmään.
Kauppahalli
Kauppahallit ulkomailla
Myös basaarit, joita on esimerkiksi Istanbulissa ja muualla arabiankielisessä maailmassa, ovat eräänlaisia kauppahalleja.
Pohjantähti
Järjestelmän ominaisuudet
Pohjantähden etäisyyden Maasta on usein arvioitu olevan noin 430 valovuotta. Joidenkin uudempien tutkimusten mukaan todellinen etäisyys saattaa kuitenkin olla yli 100 valovuotta vähemmän: 323 valovuotta.
Kauppahalli
Kauppahallit Suomessa
thumb|250px|[[Tampereen kauppahalli]] thumb|250px|[[Oulun kauppahalli]] thumb|250px|[[Kuopion kauppahallin sisäkäytävä]] Suomen vanhoissa merkittävissä kaupungeissa on lähes säännönmukaisesti kauppahalleja: Helsingissä Vanha kauppahalli, Hakaniemen halli ja Hietalahden kauppahalli. Lisäksi kauppahalleja on mm. Tampereella, Turussa, Kuopiossa, Vaasassa, Porissa, Lahdessa ja Oulussa. Monet kauppahallit sijaitsevat torin reunalla. Suomen kauppahallit on valtaosin rakennettu Venäjän vallan aikana 1800- ja 1900-lukujen vaihteessa.
Suomen kauppahalleja:
Pohjantähti
Muuttuja
Pohjantähti on sykkivä muuttuva tähti, joka kuuluu kefeidien luokkaan. Sen kirkkaus siis vaihtelee ”sykkivästi” noin neljän päivän ajanjaksolla. Poikkeuksellista tähden kirkkauden vaihtelussa on se, että se on erittäin vähäistä, vain 0,03 magnitudia 3,97 päivän aikana.
Kauppahalli
Kauppahallit Suomessa
Helsinki
Iisalmi
Joensuu
Kotka
Kouvola
Kuopio
Lahti
Lappeenranta
Mikkeli
Pori
Tampere
Turku
Vaasa
Toimintansa lopettaneita kauppahalleja
Helsinki Jyväskylä
U-573
U-573 oli Saksan laivaston vuonna 1941 vesillelaskettu tyypin VIIC sukellusvene. Toisessa maailmansodassa alus teki neljä partiomatkaa, joiden aikana se upotti ainoastaan yhden aluksen. Alus vaurioitui syvyyspommeista Algerin luoteispuolella ja se internoitiin Cartagenassa 2. toukokuuta 1942. Espanja osti aluksen 2. elokuuta liittäen sen laivastoonsa nimellä G7.
Valmistus
Alus tilattiin 24. lokakuuta 1939 Blohm & Vossilta Hampurista, missä köli laskettiin 8. kesäkuuta 1940 telakkanumerolla 549. Alus laskettiin vesille 17. huhtikuuta 1941 ja otettiin palvelukseen 5. kesäkuuta päällikkönään kapteeniluutnantti Heinrich Heinsohn.
Palvelus
Alus saapui 15. syyskuuta 1941 Kieliin, mistä se lähti 27. syyskuuta ensimmäiselle partiomatkalleen Atlantille Pohjanmeren sekä Islannin ja Färsaarten välistä. Alus saavutti lähes Labradorin niemimaan ennen kuin se aloitti paluumatkan St. Nazaireen, jossa se siirrettiin telakalle 15. marraskuuta.
Alus lähti toisella partiomatkalleen 7. joulukuuta St. Nazairesta, mihin se palasi jo kolme vuorokautta myöhemmin. Alus lähti 11. joulukuuta uudelleen merelle ja se läpäisi Gibraltarin salmen Välimerelle, missä se upotti 21. joulukuuta norjalaisen 5 289 bruttorekisteritonnin rahtialuksen Hellen kahdella torpedolla. Alus saapui 30. joulukuuta Pulaan Kroatiaan. Kolmannelle partiomatkalleen alus lähti 2. helmikuuta 1942 Pulasta, jonne se palasi 6. maaliskuuta.
Alus lähti 20. huhtikuuta 1942 neljännelle partiomatkalleen Pulasta. Alus joutui 29. huhtikuuta Britannian kuninkaallisten ilmavoimien laivueen No. 233 Lockheed Hudsonin maaliksi Algerin luoteispuolella. Alus vaurioitui pahoin lentokoneen pudottamista syvyyspommeista, mutta se kykeni purjehtimaan Espanjaan Cartagenaan, jonne se saapui 2. toukokuuta. Kansainväliset sopimukset mahdollistivat aluksen viipymisen puolueettomassa satamassa 24 tuntia, jona aikana tarvittavat korjaukset piti saada tehtyä. Espanjan viranomaiset antoivat luvan tehdä korjauksia kolme kuukautta, mistä Britannian Madridin konsulaatti protestoi. Aluksen päällikkö Heinsohn lensi 19. toukokuuta Madridista Stuttgartiin ja edelleen Berliiniin keskustellakseen tilanteesta laivaston esikunnassa. Heinsohn palasi Heindayen kautta junalla 28. toukokuuta.
Todettuaan, ettei kolme kuukautta riittäisi korjauksiin Kriegsmarine myi aluksen Espanjalle 1,5 miljoonalla Reichsmarkilla. Espanjan laivasto otti aluksen palvelukseen 2. elokuuta 1942 vuorokautta ennen kolmen kuukauden määräajan umpeutumista nimellä G7.
Espanjan laivaston G7
Korjaustyöt aloitettiin elokuussa 1943, mutta ne saatiin päätökseen vasta neljä vuotta myöhemmin. Aluksen vauriot osoittautuivat laajemmiksi kuin tutkimuksissa ja teknisen avun sekä varaosien saaminen Saksasta toisen maailmansodan lopulla ja sodan jälkeen osoittautui hankalaksi. Lisäksi Espanjan sisällissodan jälkeinen heikko talous aiheutti omat ongelmansa. Korjaustyöt saatiin päätökseen alkuvuodesta 1947 ja 5. marraskuuta alus palasi palvelukseen. Alukselta oli poistettu keulan verkkoleikkuri ja ilmatorjunta-aseistus.
Vaikka tyypin VII alukset olivat toisen maailmansodan päätyttyä vanhentuneita, alus oli Espanjan laivaston modernein sukellusvene. Laivastossa oli lisäksi kaksi italialaista Archimede-luokan ja neljä Espanjassa valmistettua alusta, jotka kaikki olivat 1930-luvun alkupuolelta. G7:llä ei ollut tutkaa eikä siihen ollut mahdollista asentaa snorkkelia. Vuonna 1951 Empresa Nacional Bazán aloitti suunnittelun aluksen varustamisesta snorkkelilla, mutta työ keskeytyi laivaston hankkiessa Yhdysvalloista Balao-luokan aluksen USS Krakenin.
Vuonna 1958 Arca-Filmproduktion GmbH vuokrasi aluksen elokuvaan U 47 - Kapitänleutnant Prien, joka pohjautui hyökkäykseen Scapa Flow'hun ja HMS Royal Oakin upottamiseen. Vuonna 1961 Espanjan laivaston alukset varustettiin Natotunnuksin, jolloin G7 nimettiin uudelleen S01:ksi.
Alus poistettiin palveluksesta 2. toukokuuta 1970 ja huutokaupattiin 3 334 751 pesolla eli noin 26 500 Yhdysvaltain dollarilla. Museoinnin epäonnistuttua alus romutettiin.
Meni hermot
20 suosikkia – Meni hermot on vuonna 1999 julkaistu Firstin kokoelmalevy.
Pudding Mill Lanen asema
Pudding Mill Lanen asema on vuonna 1996 avattu Docklands Light Railwayn asema Newhamin alueella Lontoon itäosassa. Asema sijaitsee DLR:n Stratfordin haaralla Lontoon matkakortin maksualueiden 2 ja 3 rajalla.
Pudding Mill Lanen asema oli kesäolympialaisten 2012 kisapuiston vieressä, mutta asema pidettiin turvallisuussyistä kisojen ajan suljettuna, koska pienen aseman kapasiteetti ei riittänyt kisojen vaatimalle matkustajamäärälle. Alkuperäinen asema suljettiin 18. huhtikuuta 2014 ja korvattiin uudella, suuremmalla asemalla, joka avautui vanhan aseman lähelle 28. huhtikuuta. Vanha asema purettiin Crossrailin rakennustöiden tieltä.
Lisko (verkkosivusto)
Lisko (LIsta Suomalaisista KOtisivuista) oli vuosina 1994–2004 toiminut suomalaisten Internet-sivujen hakemisto, ja Liskoa voidaankin pitää vanhimpana ja vuosien 1994-1997 välillä suurimpana sellaisena. Liskoa ylläpidettiin vapaaehtoisvoimin, eikä sivusto sisältänyt mainoksia. Hakukoneiden alkaessa yleistyä vuonna 1996 Lisko alkoi nopeasti menettää asemaansa yleisimpänä tapana löytää suomalaisia Internet-sivuja, ja muutamassa vuodessa kaupalliset palvelut korvasivat sen. Vuonna 2004 vuosikausiin päivittymätön Lisko poistettiin Internetistä kokonaan.
Liskon URL-osoite osoitti aluksi Heikki Suopangin kotisivuille http://stekt.oulu.fi/~suopanki/lisko.html (Oulun yliopiston teknillisen tiedekunnan sähköosaston tunnus), joka muuttui myöhemmin osoitteeksi www.lisko.oulu.fi. Sivuston vuoden 1998 tietosivulla oli mainittu arkipäivän kävijämääräksi useita tuhansia kävijöitä. Internet-sivu pääsi Liskon listalle, jos sivu oli suomalainen tai suomeksi (tai ruotsiksi tai saameksi) ja oli yleisesti kiinnostava.
Germania (lentoyhtiö)
Germania oli Berliinissä Saksassa kotikenttäänsä pitävä lentoyhtiö. Germania lensi 42 kohteeseen Euroopassa.
Historia
Yhtiö perustettiin vuonna 1978 nimellä Special Air Transport. Nimi vaihtui Germaniaksi vuonna 1986. Yhtiö lensi lähinnä tilauslentoja, kunnes alkoi vuonna 2003 myydä lippuja omille lennoilleen markkinointinimellä Germania Express (gexx). dba (myöhempi Air Berlin) osti Germania Express -brändin vuonna 2005, eikä koneensa muille yhtiöille vuokrannut Germania jatkanut omaa lentotoimintaansa lainkaan ennen vuotta 2008.
Germania perusti 29. marraskuuta 2013 kahdesti viikossa liikennöidyn reitin Lontoon Gatwickin lentoasemalta Erfurtiin. Yhtiö hakeutui konkurssiin helmikuussa 2019 tehtyään tappiota useamman vuoden ajan. Konkurssin syitä olivat myös mm. rahamarkkinoiden epävakaus, polttoaineiden hintojen nousu sekä vaikeudet uuden lentokaluston toimituksissa.
Laivasto
thumb|Germanian [[Fokker 100]] Joulukuussa 2018
Japaninalppiruusu
Japaninalppiruusu (Rhododendron brachycarpum) on alppiruusujen sukuun kuuluva kasvilaji. Toisinaan varsinaisena japaninalppiruusuna pidetään alalajia R. b. ssp. brachycarpum. Aasiassa japaninalppiruusua kutsutaan nimellä Rhododendron fauriei. Luonnonvaraisena sitä tavataan Japanissa ja Venäjälle kuuluvalla Kunaširin saarella. Japaninalppiruusu on 1-4 metriä korkea pensas. Lehdet ovat isot ja tummanvihreät ja pysyvät pensaassa ympäri vuoden. Kukinto on sarjamainen terttu, joka sijaitsee latvassa. Kukkien väri on valkoinen ja hieman punertavan sävyinen, kukissa on hieman pilkkuja ja ne ovat muodoltaan kellomaisia. Koreassa esiintyvää muotoa pidetään joissakin yhteyksissä erillisenä muunnoksena tai alalajina, jota Suomessa kutsutaan mustilanalppiruusuksi (R. b. ssp. tigerstedtii). Japaninalppiruususta on myös muita muunnoksia tai alalajeja, kuten R. b. ssp. fauriei.
Strap-on
thumb|right|140px|Strap-on -dildo
Strap-on eli vyödildo on tavanomaisesti vyötärölle valjain puettava dildo. Valjaat pitelevät dildoa paikallaan penetraation ajan ja mahdollistaa käsien olemisen vapaana. Strap-on-dildoja valmistetaan esimerkiksi kumista, vinyylistä tai nahasta.
Strap-on mahdollistaa naisen harjoittaa anaaliyhdyntää miehen tai anaali-, emätinyhdyntää naisen kanssa. Yhtä lailla seksivälinettä voi käyttää mies biologisen peniksensä lisäksi tai sen toimivuuden korvaajana.
Lähteet
Dildo
Rodney Blackstock
Tausta
Rodney on Dianen entinen mies, Bernicen ja Nicolan isä, jota Diane ei ollut nähnyt 26 vuoteen, eikä liioin Bernice isäänsä. Hän on miljonääri ja yrittäjä, joka pyörittää antiikkiliikettä ja on toiminut myös viiniedustajana. Hän omistaa myös viinitilan Yorkshiressa. Entisen vaimon Maureenin kanssa saatu tytär Nicola on isänsä silmäterä, vaikka tämä on aiheuttanut Rodneylle paljon murhetta. Hän joutui seuraamaan sivusta Nicolan miessotkuja sekä tyttäriensä välirikkoa. Rodney toivoi tyttäriensä olevan sovussa ja järjesti katastrofaalisesti epäonnistuneet illalliskutsutkin Bernicen odotusaikana, mutta salli silti Nicolan ripustautua häneen ja antoi tälle kaikessa periksi. Rodneyn suhde entiseen vaimoonsa Dianeen on ristiriitainen, mutta Nicolan takia suhde Louiseen päättyi hairahduksen paljastuttua. Lomakylän johtaminen, Maggien ja Nicolan riitely sekä Bernicen ongelmat stressasivat Rodneyta. Rodney on aina valmis kokeilemaan uusia keinoja ansaita rahaa. Hän on kohtelias, huumorintajuinen ja sanavalmis mies.
Kekkonen-toppen
Kekkonen-toppen on Pohjois-Ruotsissa lähellä Kebnekaisea sijaitseva tunturinhuippu. Huippu on 1 481 metriä korkea.
Rodney Blackstock
Saapuminen
Rodneyn ilmaantuminen kylään ennalta ilmoittamatta Ashleyn kirjoittaman kirjeen takia syyskuussa 2001 aiheutti melkoisen myllerryksen Dianen, Bernicen ja Ashleyn elämässä. Rodney alkoi tehdä bisneksiä Chris Taten kanssa. Hän pääsi Lomakylän omistajaksi ja nautti roolistaan nuoren ja muodokkaan tyttöystävänsä Louisen kera. Pari kertaa lakanoiden välissä oli kuitenkin Louisen lisäksi myös Diane.
Miljonääri
Joulukuussa 2005 Rodney onnistui tekemään hyvät kiinteistökaupat ja hänestä tuli miljonääri. Antiikkibisnes ei sujunut kovin hyvin, joten naisten kanssa tuli väistämättä ongelmia. Marraskuussa Rodney oli jo valmis lähtemään tivolin matkaan, kun ihastui siellä työskennelleeseen naiseen. Romanssinpoikasta Rodneyn elämään kuitenkin toi Dianen nuorempi sisar Val, jonka kanssa hänellä oli ollut suhde jo hänen ja Dianen ollessa naimisissa. Lokakuussa 2006 Val ja Rodney kertoivat aiemmasta suhteestaan Dianelle. Tämä suuttui silmittömästi, mutta antoi lopulta anteeksi. Pian Rodney kuuli kauhistuttavan uutisen; Diane oli sairastunut syöpään. Hän tajusi rakastavansa yhä ex-vaimoaan ja tilasi lentoliput Egyptiin, mutta Diane haukkui Rodneyn moisesta. Toukokuussa 2007 Rodney ei kestänyt katsella Dianen ja Jack Sugdenin vihkitoimitusta, ja lähti pois kesken kaiken. Raivostunut Val paljasti kaikille, että Rodney on Paulin isä. Paul reagoi tietoon lyömällä isäänsä. Isän ja pojan välit olivat vaikeat, mutta Nicola toimi rauhantekijänä. Rodneyta häiritsi Paulin miespari, mutta he onnistuivat tekemään sovinnon ja viettivät joulunkin oman perheen kesken.
Kekkonen-toppen
Kekkonen-toppen on nimetty Suomen tasavallan presidentin Urho Kekkosen mukaan. Lähistöllä moottorikelkkailemassa vuonna 1971 ollut Kekkonen tuli kysyneeksi huipun nimeä. Kun kukaan ei tiennyt nimeä, seurueeseen kuulunut Norrbottenin läänin maaherra Ragnar Lassinantti keksi ja ajoi huipun nimeksi Kekkonen-toppen.
Kekkonen-toppen on Ruotsissa ainoa poliitikon mukaan nimetty luontokohde. Ruotsin maanmittauslaitos Lantmäteriet käyttää kohdetta esimerkkinä siitä, kuinka luontokohteita ei saa nimetä. Nykyisin laki estää vastaavan nimeämisen.
Suomessa ei ole Kekkosen mukaan nimettyjä luontokohteita, mutta vuonna 1983 perustettu kansallispuisto on nimetty Urho Kekkosen kansallispuistoksi.
Henriikka
Henriikka ja Henrika ovat naisen etunimiä, Henrik-nimen naispuolisia vastineita. Henriikka on nimen suomenkielinen muoto, useissa muissa kielissä on käytössä muoto Henrika tai Henrica. Henriikan nimipäivä on Suomessa suomenkielisessä kalenterissa 19. tammikuuta samoin kuin Henrikinkin, ja sama päivä on myös suomenruotsalaisessa kalenterissa Henrikan nimipäivä. Ennen vuotta 2010 Henriikan nimipäivä oli päivää myöhemmin, 20. tammikuuta.
Suomessa nimi Henriikka on 1900-luvun alusta vuoden 2019 loppuun mennessä annettu 6 269 ja Henrika 1 537 henkilölle, jotka kaikki ovat naisia. Nimestä ovat kehittyneet etunimet Henna, Henni ja Riikka.
Muwahid Sesay
Sesay on pelannut myös Sierra Leonen A-maajoukkueessa jonka riveissä hän teki debyyttinsä vuoden 2004 Afrikan-mestaruuskilpailujen karsinnoissa Gabonia vastaan.
Suomeen Sesay tuli vuonna 2007 joukkuetoverinsa ja maanmiehensä Obi Metzgerin houkuttelemana. Sesaysta tehtiin myös juttu 26. marraskuuta 2008 ilmestyneeseen Hufvudstadsbladetiin jossa hän kertoo elämästään.
Nathan East
Nathan ”Nate” East (s. 8. joulukuuta 1955 Philadelphia, Pennsylvania) on arvostettu ja paljon käytetty yhdysvaltalainen basisti ja sessiomuusikko.
Ura
East on soittanut satojen artistien taustalla ja yhtyeiden vahvistuksena muun muassa Anita Baker, Eric Clapton, Elton John, Michael Jackson, Whitney Houston, Joe Satriani, Toto, Laura Branigan, Babyface, Quincy Jones, Al Jarreau ja David Benoit. Hän kirjoitti Phil Collinsin ja Philip Baileyn kanssa hitin ”Easy Lover” vuonna 1985.
Hän on yhdysvaltalaisen smooth jazz -yhtye Fourplayn alkuperäisjäsen. Yhtye on saanut lukuisia Grammy-ehdokkuuksia ja kultalevyjä.
East on toiminut Eric Claptonin kiertue- ja studiobasistina vuodesta 1983. Tuona aikana hän on ollut mukana muun muassa Grammy-palkitulla ”Tears in Heaven” -kappaleen akustisella versiolla sekä ”Change the World” -kappaleella elokuvan Ihmeiden aika (Phenomenon) ääniraidalla.
Tunnustuksia
Eastille on myönnetty useita palkintoja ja tunnustuksia, muun muassa Arvokkain soittaja (basistit) (International Rock Awards) sekä Vuoden basisti -titteli kolme kertaa neljän vuoden aikana (National Smooth Jazz Awards). Vuonna 2007 East vastaanotti Yhdysvaltain kongressin palkinnon, yhdessä Fourplayn kanssa, saavutuksistaan ja vaikutuksestaan musiikin saralla.
Kanhan kansallispuisto
thumb|[[Aksishirvi on yksi puiston asukeista.]] thumb|[[Mustahaikara on harvinaisempi näky kansallispuiston alueella.]] Kanhan kansallispuisto on kansallispuisto Madhya Pradeshin osavaltiossa Intiassa. Kansallispuistossa asustaa muun muassa intianiibiksiä, harjakotkia, aksishirviä, besoaariantilooppeja, huulikarhuja, gaureja, villisikoja, apinoita, tiikereitä sekä kotoperäisiä barasingoja.
Fraunhofer-instituutti
Fraunhofer-instituutti on saksalainen sovelletun tekniikan tutkimusyhteisö. Se ylläpitää yhteensä kuuttakymmentäseitsemää eri tutkimuslaitosta ja -yksikköä Saksassa, Yhdysvalloissa, Englannissa ja Aasiassa. Nimensä instituutti on saanut saksalaisen fyysikon Joseph von Fraunhoferin mukaan, joka kehitti spektrin niin sanottujen Fraunhoferin viivojen tutkimusta. Vuonna 1949 perustettu Fraunhofer-instituutti on Euroopan suurin teknisen alan tutkimuslaitos, joka vuonna 2014 työllisti 23 000 henkeä ja jonka vuosibudjetti vuonna 2014 oli noin 2 miljardia euroa.
Irving Berlin
Irving Berlin (alk. Izrail Moisejevitš Beilin; 11. toukokuuta (J: 29. huhtikuuta) 1888 Mogiljov, Venäjä – 22. syyskuuta 1989 New York, Yhdysvallat), oli yhdysvaltalainen säveltäjä, lauluntekijä ja sanoittaja. Hän kirjoitti yli 900 kappaletta, 19 musikaalinäytelmää ja musiikin 18 elokuvaan. Irving Berlinin lauluista 25 nousi Yhdysvaltojen listaykköseksi.
Berlin syntyi venäjänjuutalaiseen perheeseen. Hän muutti viisivuotiaana perheensä kanssa Yhdysvaltoihin ja työskenteli aluksi katulaulajana ja vaudeville-esiintyjänä. Berlin ei pitänyt koulunkäynnistä, ja rupesi jo varhain tavoittelemaan laulunikkarin uraa. Hän pääsi 1910-luvulla maailman tietoisuuteen kansainvälisellä hitillä ”Alexander’s Ragtime Band” ja nousi seuraavina vuosikymmeninä yhdeksi populaarimusiikin menestyneimmistä laulusäveltäjistä, ellei menestyneimmäksi. Hän oli yksi harvoista ammattimiehistä, joka kirjoitti sekä sävellyksen että tekstin itse, siinä missä esimerkiksi Richard Rodgers työskenteli aina sanoittajan kanssa. Berlinin tunnetuimpiin teoksiin kuuluvat muun muassa Amerikan epävirallinen kansallislaulu ”God Bless America”, maailmanhistorian myydyin single ”White Christmas” ja Broadway-musiikin tunnuskappaleena pidetty "There's No Business Like Show Business". Muita suosituimpia lauluja ovat esimerkiksi " ”How Deep Is the Ocean?”, "Cheek to Cheek", "Always", "Blue Skies", "A Pretty Girl Is Like a Melody", " ja ”Easter Parade”.
Berlin ei osannut lukea eikä kirjoittaa nuottikirjoitusta ja työskenteli aina erillisen sovittajan kanssa. Hän oli itseoppinut ja käytti sävellyksissään huomattavasti vähemmän eurooppalaisia vaikutteita kuin muut Tin Pan Alleyn säveltäjistä, minkä takia hänen tuotantoaan pidetään tyypillisen amerikkalaisena.
Alkuvuodet
Izrail Beilin syntyi 11. toukokuuta 1888 juutalaiseen perheeseen Mogiljovissa Venäjän keisarikunnassa, nykyisen Valko-Venäjän alueella. Syntymäpaikaksi ilmoitetaan useissa lähteissä Siperiassa sijaitseva kaupunki ”Temun” tai ”Temum” (mahdollisesti Tjumen); Berlin itse antoi syntymäpaikakseen Mogiljovin Yhdysvaltojen kansalaisuushakemuksessaan ja toisen avioliittonsa rekisteröintipapereissa. Hänen isänsä Moisei Beilin (1848–1901) toimi paikallisen synagogan kanttorina. Äiti Leah (Lena) Beilin oli syntynyt vuonna 1849. Perheeseen kuului kuusi lasta: tyttäret Sarah (s. 1878), Sifre (s. 1879), Rebecca (s. 1883) ja Chasse (s. 1885) sekä pojat Benjamin (s. 1881) ja Izrail. Tuohon aikaan juutalaisten elämä Venäjällä oli vaarallista, erityisesti tsaari Aleksanteri III:n astuttua valtaan vuonna 1881. Beilinien talo poltettiin maan tasalle juutalaisvastaisissa pogromeissa Israelin ollessa vielä pieni. Hän on myöhemmin kertonut muistavansa Venäjällä viettämistään viidestä vuodesta ainoastaan sen, että hän makasi peitteellä tien vierellä katsellen, kun heidän talonsa paloi.